144 



under de hvide Aandehuller. Endelig kan man ogsaa paa 

 Kaal træffe Skræppeuglen (Acronyda Rumicis L.), en mørke- 

 graa Ugle, der flyver i Maj — Juni Larven er sortebrun, 

 rustbrunt haaret. Paa hver Side af Ryggen findes en 

 Række hvide, kantede Skraapletter og en hvidgul, rod- 

 plettet Sidestribe. Ringene er besatte med rode Vorter, 

 og paa 4. Ring findes der 4 brune Haarduske i en Tværrad 

 (Længde 34—38 Mm.). Den lever paa flere baade træagtige 

 og urteagtige Planter. 



Larverne af de to nedenfor nævnte Sommerfugle lever 

 omtrent som Hadena monoglypha og H. lateritia og kan 

 gjøre stor Skade paa Græsmarker og Enge. 



Fodergræsuglen (Neuronia popularis F.). 



Forvingerne er lyst sortebrune: alle Ribberne fint 

 hvide. Larven bliver c. 50 Mm. lang, er valseformet og 

 bliver tyndere baade for- og bagtil; den er fast og glin- 

 sende, ligesom ferniseret. Paa Ryggen er den broncefarvet, 

 fint sorttærnet med tre lysebrune, hos de unge Larver 

 næsten hvide Længdelinjer; Bugen er lys graabrun og ved 

 en gul Linje skilt fra Ryggen. Sommerfuglen flyver fra 

 Slutningen af Juli til Begyndelsen af August og lægger 

 c. 150 Æg dybt nede mellem Græsset eller paa Græsrødderne, 

 hvorfor Hunnen ogsaa er forsynet med en Læggebraad. 

 Larverne, der udvikles samme Aar og overvintrer under 

 Græs, Stene eller i Jorden, begynder dog først det følgende 

 Aar (Maj, Juni) paa deres -Ødelæggelser. De æder baade 

 Blade og Straa, men altid ved Grunden af Planten, hvorfor 

 denne hurtigt helt visner. Kun om Natten er den i 

 Virksomhed, medens den om Dagen ligger sammenrulle! 

 under Sten.« og Jordklumper. Den forpupper sig i 

 Jorden. 



Om Natten kan Larverne ved Hjælp af Lygter tindes 

 og indsamles: ellers er der intet videre af gjøre for at 

 komme disse Larver til Livs. 



